钦定古今图书集成/明伦汇编/官常典/第719卷 > 刘审礼
## 钦定古今图书集成/明伦汇编/官常典/第719卷 > 刘审礼

按《丰县志》：审礼少丧母，为祖母袁所养。袁每疾，必亲
煮药，尝而后进。袁曰：“儿孝通幽显，吾一顾念，疾辄间。”
素以孝义著闻。贞观中，历左骁卫郎将，事继母尤谨，
与弗延景及再从皆同居，合二百口，内外无间言。仪
凤三年，吐蕃寇凉州，审礼战败被执，一无所屈而死。

===李思俭===按《山西通志》：“思俭，蔚州刺史。弘道初，突厥入边，思俭
率兵御之，力战而死。”